# Referat fra Pårørendeaften og Generalforsamlingen i Det Lokale Pårørenderåd i Ry og Galten den 22. oktober 2019.

Kristian Skovhus byder velkommen til de ca. 3o fremmødte.

Frank Stjerne, bestyrelsesmedlem Dennis og Frivillig instruktør Amanda fortæller om Frivillighed, hvilke muligheder, der indtil videre er. Helt sikkert et område i vækst. Til sidst viser og kommentere vore pårørende billeder fra sommerturene 2019.

**DAGSORDEN**

Valg af dirigent og referent:

Kristian Skovhus blev valgt som dirigent og Else K Jensen som referent for mødet

Året der gik – beretning fra Pårørenderådet:

Magda fremlægger beretning fra året der er gået. Denne vedhæftes referatet.

Indkomne forslag fra Det Lokale Pårørenderåd:

Der var ikke kommet forslag at behandle

Valg af rådsmedlemmer og suppleanter:

Der var ingen, der ønskede at stille op. Kristian Skovhus, Magda Andersen, Anne Jacobsen og Else K Jensen modtog genvalg.

Eventuelt:

Der tales om, hvem det er muligt at invitere til møderne i pårørenderådsarrangementerne. Fra personalets side tales der med borgerne om, hvem de ønsker at have med, og om de ønsker at have nogle pårørende/gæster med. Dog til pårørenderådsarrangementer vil det være muligt for pårørende at selv at tilmelde sig via tilmeldingsoplysninger.

Der tales om feriemuligheder: det er muligt for borgerne at deltage i ferier med maks. 4 overnatninger. Derudover vil borgerne udover egne rejseomkostninger også skulle betale for evt. personales rejseudgifter.

Der bliver ”reklameret” for Stormødet 14. november 2019 kl. 19 i kantinen, pavillon 4 Sølund, Dyrehaven 10 D. 8660 Skanderborg.

Referent: Else K Jensen